Petition to a Praeses
Material: papyrus
Place: Arsinoites
Categories: Eingabe
Arion an den praeses Sabinianus
Bitte um Verringerung der Steuerlast
Vermerk des praeses: Weiterleitung an den praepositus pagi
Σαβ[ιν]ι[αν]ῶι τῷ διασημοτάτωι ἡγεμνι Μερκουριανῆς Αἰγύπτου 
παρὰ Ἀρίωνος Διοσκόρου ἀπὸ κώμης Θεαδελφίας τοῦ Ἀρσινοΐτου νομοῦ. 
προσέταξέν σου τὸ μεγαλεῖον, δέσποτα ἡγεμών, κατὰ θεῖον πρόσταγμα, μηδέ
να ὑπεραπαιτηθῆναι ἀλλʼ ἕκαστον ὑπαντᾶν πρὸς τὰ ἴδια βάρη. 
ἐπεὶ τοίνυν συνεβίωσα γυναικὶ Εἰρήνῃ καὶ ἐτεκνοποιησάμην ἐξ αὐ
τῆς καὶ αὐτή τε ἅμα τοῖς τέκνοις τὸν βίον μετήλλαξαν — ἐπεὶ τοίνυν 
οἱ πρακτῆρες ἐπὶ τόπων, καταφρονοῦντες τῆς μετριότητός μου καὶ 
ἀπραγμοσύνης ὁμοῦ τε καὶ τοῦ γήρους καὶ τῆς ἀτεκνείας μου, ἐπέρ
χονταί μοι βιάσασθαί με βουλόμενοι τῆς γῆς τοῦ πενθεροῦ μου ἕνεκεν 
τοῦ μηδεμίαν μετουσίαν ἔχοντός μου πρὸς αὐτόν, διὰ τοῦτο δέομαι καὶ 
παρακαλῶ τῆς σῆς ἀρετῆς ὅπως οἰκτείρῃς μου τὸ γῆρας καὶ τὴν κατα
λαβοῦσάν με συμφορὰν τῶν ἀπογενομένων μου τέκνων καὶ κελεύ
σῇς διʼ εὐτονωτάτης σου ὑπογραφῆς διʼ οὗ ἐὰν δοκιμάσῃς κωλυθῆναι 
τὴν γιγνομένην κατʼ ἐμοῦ βίαν ἐπὶ τόπων, ἵνα δυνηθῶ ὑπαντᾶν 
πρὸς τὰ ἴδια βάρη τῆς γῆς μου καὶ διὰ παντὸς τῇ τύχῃ σου χάριτας 
ὁμολογῆσαι.                   διευτύχει. 
 Ἀρείων ἐπιδέδωκα. Ἰσίδωρος α.ν.πολ ἔγρ ὑ αὐτοῦ φ[ά]σκοντος μὴ εἰδέ
ναι γρ.  Ἐπεὶφ κ. 
οὐκ ἀγνοεῖ ὁ πραιπόσιτος τοῦ 
πάγου τίνα χρὴ μεθοδεύεσθαι 
ὑπὲρ τῶν τῆς γῆς εὐσεβῶν εἰσφο
ρῶν.     κόλλ ρκ τόμ α